
CONSILIUL LOCAL AL MUNICIPIULUI


         S I G H I Ş O A R A

H O T Ă R Â R E A   NR. 116







din 30 iunie 2011

privind sprijinirea Ocolului Silvic Sighişoara în vederea pazei plantaţiei, situată în Păşunea Corni, Tarlaua 4 Hetiur

  
Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de sprijinire a Ocolului Silvic Sighişoara în vederea pazei plantaţiei, situată în Păşunea Corni, Tarlaua 4 Hetiur;     
Având în vedere adresa nr. 2150/27.05.2011 a Ocolului Silvic Sighişoara, înregistrată la Municipul Sighişoara sub nr. 11279/30.05.2011, prin care solicită alocarea sumei de 4000 lei din veniturile Pădurii Comunale Sighişoara pentru asigurarea protecţiei împotriva păşunatului şi vânatului, a culturii forestiere instalată în păşunea Corni – Hetiur, prin împrejmuire cu gard de plasă de sârmă, pe stâlpi de lemn;

Având în vedere prevederile Protocolului nr. 1540/8425/2011 pentru împădurirea unei suprafeţe de un hectar teren aflat în proprietatea municipiului, din afara fondului forestier situat în Păşunea Corni, Tarlaua 4 Hetiur, parcela 252 – 0,6 ha şi parcela 253 – 0,4 ha, ocazionată de Luna plantării arborilor, încheiat între Regia Naţională a Pădurilor Romsilva prin Direcţia Silvică Mureş reprezentată prin Ocolul Silvic Sighişoara şi Municipiul Sighişoara, aprobat prin Hotărârea Consiliului Local nr. 68/18.04.2011;

Având în vedere că, conform pct. 3 alin. 3 din acest protocol, Municipiul Sighişoara, în calitate de beneficiar, se obligă să sprijine Ocolul Silvic Sighişoara în vederea pazei plantaţiei, pentru evitarea distrugerii (păşunat, incendii, scoaterea puieţilor);
Având în vedere prevederile Legii nr. 46/2008, Codul Silvic, cu modificările şi completările ulterioare;

Având în vedere prevederile contractului de administrare autentificat sub nr. 368/09.04.2003, modificat prin actul adiţional autentificat sub nr. 355/08.10.2004, încheiat între  Direcţia Silvică Târgu Mureş şi Primăria Municipiului Sighişoara,   prin care Direcţia Silvică Tg. Mureş prin Ocolul Silvic Sighişoara  se obligă să administreze în regim silvic  fondul forestier, proprietatea Municipiului Sighişoara;

Având în vedere bugetul de venituri şi cheltuieli pentru anul 2011 al fondului forestier, întocmit de Ocolul Silvic Sighişoara în baza contractului de administrare, aprobat prin Hotărârea Consiliului Local nr. 30/24.02.2011;  

Având în vedere Raportul de specialitate comun al Direcţiei Economice, al Arhitectului Şef şi al Direcţiei Administrarea Patrimoniului prin care se propune alocarea sumei de 4000 lei din veniturile anului 2011, ale fondului forestier, proprietatea municipiului, administrat de Ocolul Silvic Sighişoara, pentru achiziţionarea de materiale, pentru împrejmuirea cu gard, din plasă de sârmă pe stâlpi de lemn, a plantaţiei situată în Păşunea Corni, Tarlaua 4 Hetiur, în vederea pazei acesteia, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. ,,b’’ şi ,,c”, (4) lit „a’’ şi (9), art. 45 (3) şi art. 115 (1) lit. ,,b” din Legea nr. 215/2001, Legea Administraţiei Publice Locale, republicată,  cu modificările şi completările ulterioare;

H O T Ă R Ă Ş T E :

Art.1. Se aprobă alocarea sumei de 4000 lei din veniturile anului 2011, ale fondului forestier, proprietatea municipiului, administrat de Ocolul Silvic Sighişoara în baza contractului de administrare autentificat sub nr. 368/09.04.2003, modificat prin actul adiţional autentificat sub nr. 355/08.10.2004, pentru achiziţionarea de materiale, pentru împrejmuirea cu gard, din plasă de sârmă pe stâlpi de lemn, a plantaţiei situată în Păşunea Corni, Tarlaua 4 Hetiur, în vederea pazei acesteia.    

Bugetul de venituri şi cheltuieli pentru anul 2011 al fondului forestier, întocmit de Ocolul Silvic Sighişoara, în baza contractului de administrare se va rectifica în mod corespunzător.
Art.2. Primarul municipiului, aparatul de specialitate al acestuia şi Ocolul Silvic Sighişoara se încredinţează cu ducerea la îndeplinire a prezentei.   

PRESEDINTE DE SEDINTA, 






Gall Ernő










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Ocolul silvic Sighişoara

10 ex.FA/FM

